-{She Got Me}- () је песма којом је певач Лука Хени представљао Швајцарску на Песми Евровизије 2019. године у Тел Авиву, Израел. Песма је објављена на званичном каналу Хенија 7. марта, а постала је доступна за дигитално преузимање наредног дана. Песму потписује тим који, поред Хенија, чине Лорел Баркер, Фрејзер Мек, Џенсон Воген, Џон Хелгрен и Лукас Хелгрен. За сценски наступ је била задужена позната шведска кореографкиња Саша Жан Баптист. Лука Хени се у финалној вечери пласирао четврти са 364 бода, тиме доневши најбољи пласман Швајцарској још од Песме Евровизије 1993. када су се пласирали трећи.